इंडोनेशिया में कई लोगों की तरह एक ही नाम वाले स्थानीय पुलिस प्रमुख हमका ने मीडिया को बताया कि स्थानीय लोगों को अजगर के द्वारा महिला को निगले जाने का शक हो गया था। पुलिस के मुताबिक गुरुवार (14 जून) की रात जब महिला अपने बगीचे से घर नहीं लौटी तो रिश्तेदारों समेत करीब सौ लोगों ने एक खोज अभियान चलाया था। हमका ने बताया कि मृतका की चप्पलें और कुल्हाड़ी जहां से मिली, उस जगह से करीब 30 मीटर की दूरी पर गांव वालों को अजगर दिखाई दिया था। हमका ने यह भी बताया कि अजगर ने महिला को उसके सिर की ओर से निगला था और महिला की लाश अजगर के पेट में से ज्यों की त्यों मिली।